# Упражнения: Форматиране на кода

## Форматиране на нелепо лош код

Дадено ви е C# решение, което съдържа няколко интерфейса и класа, изграждащи проста игра „Змия“. Логиката е добра, но форматирането на кода е абсолютно отвратително.

Вашата задача е да го поправите.

Опрете се на досегашния си опит и общата си култура. Ако искате, можете да прегледате и основните правила за добър стил на форматиране на кода.

Няколко съвета:

* Логически отделните блокове код трябва да са отделени и с празен ред.
* Методите, конструкторите и свойствата трябва да са отделени.
* Не слагайте паузи там, където не са необходими.
* Фигурните скоби трябва да са на нов ред.

## Преформатиране на кода

Като следвате основните правила и най-добрите практики за форматиране на C# код, преформатирайте файла **Event.cs** така, че да е по-лесен за четене, разбиране и поддръжка.

## Преформатиране на собствен код

Като следвате основните правила и най-добрите практики за форматиране на C# код, преформатирайте един от собствените си файлове с програмен код. Можете да разгледате в екипните си проекти, домашните и т.н.

Предайте оригиналния и преформатирания файл като част от работата си. Например, ако файлът ви е **Student.cs**, предайте файловете **Student.cs** и **Student\_reformatted.cs**.

Тъй като е вероятно файлът да има външни зависимости, кодът може да не се компилира. Оставете го така, както е (или подсигурете празни (dummy) методи и класове, за да може да се компилира).

Ако нямате зле форматиран код, можете или да потърсите C# клас онлайн, или първо нарочно да форматирате зле някой свой файл с програмен код и после да го преправите.

## Министерство на образованието и науката (МОН)

* Настоящият курс (презентации, примери, задачи, упражнения и др.) е разработен за нуждите на Национална програма "**Обучение за ИТ кариера**" на МОН за подготовка по професия "Приложен програмист".

* Курсът е базиран на учебно съдържание и методика, предоставени от **фондация "Софтуерен университет"** и се разпространява под **свободен** **лиценз CC-BY-NC-SA** (Creative Commons Attribution-Non-Commercial-Share-Alike 4.0 International).

